Se celebra el tradicional Concert de Nadal d'Alaquàs
23/12/2004 12:24:00

# Se celebra el tradicional Concert de Nadal d'Alaquàs

*   23/12/2004 12:24:00
*   [Imprimir](#)
*   Compartir
*    https://www.alaquas.org/documento.asp?id\_do=9500

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9500%2F0&title=Ajuntament%20d%27Alaqu%C3%A0s.%20Premsa.Se%20celebra%20el%20tradicional%20Concert%20de%20Nadal%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9500/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9500/9500_Form_4.jpg)](https://www.alaquas.org/ficheros/documentos/2004/2/9500/9500_Form_10.jpg "<a href='https://www.alaquas.org/ficheros/documentos/2004/2/9500/9500_Form_10.jpg' target=_blank><i class='fa fa-external-link' aria-hidden='true'></i>.Se celebra el tradicional Concert de Nadal d'Alaquàs</a>")

L'Escolania de la Mare de Déu de l'Olivar, el Cor de Cambra Mestral i l'Orfeó Polifònic protagonitzaren aquesta cita musical nadalenca

El passat dimecres dia 22 de desembre es va celebrar un any més el tradicional concert de Nadal, on per segona vegada van actuar conjuntament, a l'Auditori Nou, els tres cors de la ciutat d'Alaquàs. L'èxit obtingut l'any passat ha fet que els tres cors tornen a compartir de nou escenari en una nit plena de màgia i festa. L'Escolania Mare de Déu de l'Olivar, el Cor de Cambra Mestral i l'Orfeó Polifònic oferiren un concert que va durar aproximadament una hora i mitja.

L'acte va començar amb el lliurament del premis del Concurs de Betlems organitzat per quarta vegada consecutiva per l'Ajuntament i les associacions d'Alaquàs l'Oroneta i [Mistel@del'olivar.som](mailto:Mistel@del'olivar.som). El lliurament del premi el va lliurar l'Alcalde d'Alaquàs, Jorge Alarte i la Regidora de Cultura, Elvira García.

Enguany han participat un total de deu col·lectius i veïns d'Alaquàs: Francesc Martínez Peiró, CP Vila d'alaquas, Antonia Cantos Vico, Falla Cervantes, Falla Buenos Aires, CP González Gallarza, Joan Ramon Esteve Chulià, Paqui Baixauli, Mª Ángeles Vila Lino i Juan Francisco Sánchez Pérez. Tots ells van rebre un obsequi en record de la seua participació. Acte seguit, es va fer el lliurament dels tres premis que van ser per al CP González Gallarza, per al Betlem de Paqui Baixauli Garcia i també per a Juan Francisco Sánchez Pérez.

Després va arribar el moment del concert. El primer en actuar va ser l'Escolania Mare de Déu de l'Olivar. Un grup de 15 xiquets que, dirigits pel mestre Vicent Tàrrega Martí, va oferir deu nadalenques en aquest ordre: Ressone en el silenci, Pastotet on vas?, Brincan i Bailan, Lo tamborí, A Betlem me'n vull anar, Nana, El desembre congelat, La nit de Nadal, Veniu, veniu i En navidad. Cal dir que l'Escolania va nàixer com una necessitat local de plasmar d'una manera musical el sentiment religiós i vocacional a la Mare de Déu de l'Olivar, per aquest motiu es compon de xiquets i xiquetes vinculats a la parròquia.

El segon en actuar va ser el Cor de Cambra Mestral, dirigit per José Lara Navarrete, que va començar amb una obra completa de Mateu Fletxa anomenada La Negrina, després Azulao i van acabar amb la nadalenca andalusa Los Campanilleros. Aquest Cor es va crear a 1996 a Alaquàs i tenen un ampli repertori en el qual estan inclosos diversos estils musicals.

L'últim grup en actuar va ser l'Orfeó Polifònic d'Alaquàs, dirigit per Cayetano Taberner Andrés,  que ens van oferir sis peces musicals: Cançó de Bressol, Campanes de Nadal, Gabriel i Coro Ángeles, Zahel, Coré y Coro, Coro y esposa de Dimas i El pequeño tamborilero. Aquest Orfeó va nàixer a 1966 i, en l'actualitat, compta amb un palmarés de més de 300 obres que abraça des de la polifonia clàssica fins a la cançó popular.

El concert va finalitzar amb una nadalenca cantada pels tres cors conjuntament, Adeste Fideles.